**Nyhetsbrev sommeren 2017**

Fra Eidsbugarden Vel

**Hjemmeside:** [**www.eidsbugardenvel.com**](http://www.eidsbugardenvel.com)

**E-post:** **eidsbugardenvel@hotmail.com**

**Post og aviser til Eidsbugarden**

Som tidligere vil det også denne sommeren bli mulig å få post og aviser inn til Eidsbugarden. Etter at Trønderbussene overtar får vi ikke dette lenger som en ekstraservice, men må betale for tjenesten. Vi opprettholder tjenesten denne sommeren.

Følgende adresse må benyttes: **Eidsbugarden Vels kasse, 2985 Tyinkrysset**

**Veivedlikehold**

Velforeningen har avsatt midler til veivedlikehold i år også. Vedlikeholdet vil gjøres etter Vinjerock. For at midlene skal rekke lengst mulig anmoder vi alle hytteeiere om å vente med å bruke veiene til snøen er borte og veien har fått tørket opp litt.

**7-tindar løpet**

Er avlyst på grunn av få påmeldinger

**Bitihorn**

Bitihorn snus denne sommeren. Det betyr at den kommer til å ligge på Bygdin siden om natten og ikke på Eidsbugarden. Den vil ha avgang fra Eidsbugarden hver dag kl 11:30 og 15:30 i perioden 30.06 – 03.09 og helgene 8-10. og 15-17. september 2017.

**Torfinnsbu**

Ble i fjor åpnet som selvbetjent hytte i regi av Oslo og Omegn Turistforening. Det blir hyttevakt på Torfinnsbu fra uke 27 – uke 33. dvs fra 3. juli til 20 august. Brygga blir ikke flyttet i år, men vi har godt håp om at det kommer til å skje neste sommer.

**Søppel**

Takk til alle som sorterer ut matavfall i vintersesongen! Dette er viktig for å opprettholde containerne på Eidsbugarden om vinteren. Bygningsmaterialer og større ting må ikke kastes i containerne. Søppel fra hyttene må ikke kastes i containerne til Solbjørg på Fondsbu!

Riktig god sommer til alle!

Hilsen styret i Eidsbugarden Vel